《送归中丞使新罗册立吊祭》
唐代·吉中孚

官称汉独坐，身是鲁诸生。绝域通王制，穷天向水程。

岛中分万象，日处转双旌。气积鱼龙窟，涛翻水浪声。

路长经岁去，海尽向山行。复道殊方礼，人瞻汉使荣。

作者简介：吉中孚 [唐]（约公元七八六年前后在世）字、号、生卒年及生平均不详，鄱阳人，约唐代宗大历年间前后在世，大历十才子之一。工诗歌，与卢纶、钱起等齐名。初为道士，后还俗。至长安，谒宰相。有人荐于天子，日与王侯高会，名动京师。未几，进士及第，授万年尉，除校书郎。又登宏辞科，为翰林学士。历谏议大夫，户部侍郎，判度支事。中孚著有诗集一卷，《新唐书艺文志》传于世。